Document ID: 31988R3240

31988R3240
L 289/1
JURNALUL OFÍCIAL AL UNIUNII EUROPENE
REGULAMENTUL (CEE) NR. 3240/88 AL CONSILIULUI
din 18 octombrie 1988
de modificare a Regulamentului (CEE) nr. 2915/86 de stabilire a dispozițiilor socio-structurale din agricultură aplicabile Insulelor Canare
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Actul de aderare a Spaniei și Portugaliei, în special articolul 25 alineatul (3),
având în vedere propunerea Comisiei,
întrucât Regulamentul (CEE) nr. 2915/86 (1), a extins la Insulele Canare, pentru a contribui la dezvoltarea structurală a agriculturii acestora, o serie de măsuri socio-structurale aplicabile tuturor regiunilor din Comunitate;
întrucât, având în vedere că structura agricolă este foarte deficientă, este necesar să se extindă la Insulele Canare aplicarea regimului de încurajare a încetării activității agricole, adoptat de Regulamentul (CEE) nr. 1096/88 (2), precum și aplicarea regimului de ajutoare destinate încurajării constituirii și facilitării funcționării administrative a organizațiilor de producători din sectorul fructelor și legumelor, prevăzut de Regulamentul (CEE) nr. 1035/72 (3), modificat ultima dată de Regulamentul (CEE) nr. 2238/88 (4);
întrucât aplicarea acestor măsuri socio-structurale la Insulele Canare este compatibilă cu obiectivele generale ale politicii agricole comune,
ADOPTĂ PREZENTUL REGULAMENT:
Articolul 1
La articolul 1 din Regulamentul (CEE) nr. 2915/86, alineatul (1) se înlocuiește cu următorul text:
„(1) Acțiunile comune introduse de:
-
Regulamentul (CEE) nr. 797/85 al Consiliului din 12 martie 1985 privind creșterea eficienței structurilor agricole (5), astfel cum a fost modificat ultima dată de Regulamentul (CEE) nr. 1137/88 (6);
-
Regulamentul (CEE) nr. 355/77 al Consiliului din 15 februarie 1977 privind acțiunea comună de îmbunătățire a condițiilor de transformare și de comercializare a produselor agricole și a produselor pescărești (7), astfel cum a fost modificat ultima dată de Regulamentul (CEE) nr. 1760/87 (8);
-
Regulamentul (CEE) nr. 1360/78 al Consiliului din 19 iunie 1978 privind grupările și asociațiile de producători (9), astfel cum a fost modificat ultima dată de Regulamentul (CEE) nr. 1760/87;
-
Regulamentul (CEE) nr. 1096/88 al Consiliului din 25 aprilie 1988 de stabilire a unui regim comunitar de încurajare a încetării activității agricole (10)
și
-
articolele 13, 14 și 36 din Regulamentul (CEE) nr. 1035/72 al Consiliului din 18 mai 1972 privind organizarea comună a pieței în sectorul fructelor și legumelor (11), modificat ultima dată de Regulamentul (CEE) nr. 2238/88 (12)
se aplică Insulelor Canare.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 octombrie 1988.

Labels: 18
15
19
6